离亭宴带歇指煞・想春容随处相寻访，检春工所事堪褒奖。最关情是几桩：
作者：汤舜民
朝代：元

paragraphs: 春色染莺花，春声谐凤管，春梦迷鸳帐。
春透筵前绿蚁杯，春生被底红桃浪。
多管是东君主张，不容狂蝶乱追随，不许游蜂干絮聒。
不愁杜宇闲悲怆。
凭凌燕子楼，弹压鸡儿巷。
嘱付您知音的莫忘：消春闷尽盘桓，散春心任来往。